CELEX: 62011TN0362
Language: lt
Date: 2011-07-07 00:00:00
Title: Byla T-362/11: 2011 m. liepos 7 d. pareikštas ieškinys byloje Stichting Greenpeace Nederland ir PAN Europe prieš Komisiją

27.8.2011   
            
            
               LT
            
            
               Europos Sąjungos oficialusis leidinys
            
            
               C 252/46
            
         2011 m. liepos 7 d. pareikštas ieškinys byloje Stichting Greenpeace Nederland ir PAN Europe prieš Komisiją
   
   (Byla T-362/11)
   2011/C 252/97
   Proceso kalba: anglų
   
      Šalys
   
   
      Ieškovės: Stichting Greenpeace Nederland (Amsterdamas, Nyderlandai) ir Pesticide Action Network Europe (PAN Europe) (Briuselis, Belgija), atstovaujamos advokato B. Kloostra
   
      Atsakovė: Europos Komisija
   
      Reikalavimai
   
   
               —
            
            
               Pripažinti, kad 2011 m. gegužės 6 d. Komisijos sprendimu buvo pažeistas Reglamentas (EB) Nr. 1049/2001 (1);
            
         
               —
            
            
               pripažinti, kad 2011 m. gegužės 6 d. Komisijos sprendimu buvo pažeista Orhuso konvencija dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais, Reglamentas (EB) Nr. 1049/2001 ir Reglamentas (EB) Nr. 1367/2006 (2);
            
         
               —
            
            
               panaikinti 2011 m. gegužės 6 d. Komisijos sprendimą ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamos ieškinį ieškovės remiasi dviem pagrindais.
   
               1.
            
            
               Pirmuoju ieškinio pagrindu teigiama, kad ginčijamu sprendimu pažeistos Reglamento (EB) Nr. 1049/2001 8 straipsnio 1 ir 2 dalys, per nustatytus terminus nepriėmus sprendimo dėl ieškovių kartotinės paraiškos ir nenurodžius išsamių to priežasčių.
            
         
               2.
            
            
               Antruoju ieškinio pagrindu teigiama, kad ginčijamu sprendimu pažeistas Orhuso konvencijos 4 straipsnis, Reglamento (EB) Nr. 1049/2001 4 straipsnio 2 ir 5 dalys bei Reglamento (EB) Nr. 1367/2006 6 straipsnio 1 dalis, nes nebuvo įvertinta tai, jog:
               
                           —
                        
                        
                           prašymo atmetimo pagrindas neatitinka Orhuso konvencijos;
                        
                     
                           —
                        
                        
                           prašoma informacija yra informacija, susijusi su teršalų išmetimu į aplinką, ir
                        
                     
                           —
                        
                        
                           egzistuoja viršesnis viešasis interesas atskleisti ieškovių prašomą suteikti informaciją.
                        
                     
         
      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331).
   
      (2)  2006 m. rugsėjo 6 d. Europos Parlamento ir Tarybos reglamentas (EB) Nr. 1367/2006 dėl Orhuso konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais nuostatų taikymo Bendrijos institucijoms ir organams (OL L 264, 2006, p. 13).